b'\n_START_ARTICLE_\nStanislav Bratina\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo (1932-1937) ter gimnazijo in licej (1937-1945) je obiskoval v rojstnem kraju ter 1948 maturiral na slovenskem liceju v Gorici. Na Univerzi v Trstu je \xc5\xa1tudiral klasi\xc4\x8dno filologijo in 1957 tam tudi doktoriral. Pou\xc4\x8deval je na ni\xc5\xbeji srednji \xc5\xa1oli (1951-1956), na strokovni \xc5\xa1oli (1953-1954), na vi\xc5\xa1ji gimnaziji (1956-1959) ter od 1959 dalje na u\xc4\x8ditelji\xc5\xa1\xc4\x8du v Gorici. Politi\xc4\x8dno se je udejstvoval v Slovenski demokrati\xc4\x8dni skupnosti in bil njen predstavnik v gori\xc5\xa1ki Slovenski demokratski zvezi, tudi kot tajnik in predsednik. Bil je svetovalec Slovenske liste v gori\xc5\xa1kem ob\xc4\x8dinskem svetu (1961-1975) in ob\xc4\x8dinski odbornik (1968-1970) V raznih slovenskih listih (Demokracija, Gorica-Trst; Katoli\xc5\xa1ki glas, Gorica; Izvestje slovenskih dr\xc5\xbeavnih \xc5\xa1ol, Gorica in drugih) je objavljal \xc4\x8dlanke in uredil Urbanijevo knji\xc5\xbeico Peter II. Petrovi\xc4\x8d Njego\xc5\xa1 (COBISS)'